EL
C 418/22
Επίσημη Εφημερίδα της Ευρωπαϊκής Ένωσης
31.10.2022
2) Απορρίπτει την προσφυγή-αγωγή κατά τα λοιπά.
3) Καταδικάζει την ΕΤΕπ στα δικαστικά έξοδα.
(1)
EE C 53 της 15.2.2021.
Απόφαση του Γενικού Δικαστηρίου της 7ης Σεπτεμβρίου 2022 — Σλοβακία κατά Επιτροπής (Υπόθεση T-40/21) (1) [ΕΓΤΕ – Δαπάνες που αποκλείονται από τη χρηματοδότηση – Απουσία διαδικασιών ανάκτησης των αχρεωστήτως καταβληθεισών ενισχύσεων – Διαδικαστικές εγγυήσεις – Άρθρο 52, παράγραφος 4, στοιχείο a', του κανονισμού (ΕE) 1306/2013 – Άρθρο 34, παράγραφος 2, του εκτελεστικού κανονισμού (ΕE) 908/2014] (2022/C 418/27) Γλώσσα διαδικασίας: η σλοβακική Διάδικοι Προσφεύγουσα: Δημοκρατία της Σλοβακίας (εκπρόσωπος: Ε.
Drugda) Καθής: Ευρωπαϊκή Επιτροπή (εκπρόσωποι: M. Kaduczak, R. Lindenthal και A. Sauka) Αντικείμενο Με την προσφυγή που άσκησε δυνάμει του άρθρου 263 ΣΛΕΕ, η Σλοβακική Δημοκρατία ζητεί την ακύρωση της εκτελεστικής απόφασης (ΕΕ) 2020/1734 της Επιτροπής, της 18ης Νοεμβρίου 2020, για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) (ΕΕ 2020, L 390, σ.
10), στο μέτρο που εφαρμόζει στη Σλοβακική Δημοκρατία δημοσιονομική διόρθωση ύψους 19 656 905,11 ευρώ όσον αφορά τις αποσυνδεδεμένες άμεσες ενισχύσεις για το οικονομικό έτος 2016.
Διατακτικό Το Γενικό Δικαστήριο αποφασίζει: 1) Απορρίπτει την προσφυγή.
2) Καταδικάζει τη Δημοκρατία της Σλοβακίας στα δικαστικά έξοδα.
(1)
EE C 98 της 22.3.2021.
Απόφαση του Γενικού Δικαστηρίου της 21ης Σεπτεμβρίου 2022 — Πορτογαλία κατά Επιτροπής (Ελεύθερη ζώνη της Μαδέρας) (Υπόθεση T-95/21) (1) [Κρατικές ενισχύσεις – Ελεύθερη ζώνη της Μαδέρας – Καθεστώς ενισχύσεων που έθεσε σε εφαρμογή η Πορτογαλία – Απόφαση με την οποία διαπιστώθηκε ότι το καθεστώς δεν συμβιβάζεται με τις αποφάσεις C(2007) 3037 final και C(2013) 4043 final, κρίθηκε ότι το καθεστώς αυτό είναι ασύμβατο με την εσωτερική αγορά και διατάχθηκε η επιστροφή των ενισχύσεων που καταβλήθηκαν κατ’ εφαρμογήν του – Έννοια της κρατικής ενίσχυσης – Υφιστάμενη ενίσχυση κατά την έννοια του άρθρου 1 στοιχείο β', σημεία i και ii, του κανονισμού (ΕE) 2015/1589 – Ανάκτηση – Δικαιολογημένη εμπιστοσύνη – Ασφάλεια δικαίου – Αρχή της χρηστής διοίκησης – Απόλυτη αδυναμία εκτέλεσης – Παραγραφή – Άρθρο 17 του κανονισμού 2015/1589] (2022/C 418/28) Γλώσσα διαδικασίας: η πορτογαλική Διάδικοι Προσφεύγουσα: Πορτογαλική Δημοκρατία (εκπρόσωποι: P. Barros da Costa, A. Soares de Freitas, L. Borrego, επικουρούμενοι από τους M. Gorjão-Henriques και A. Saavedra, δικηγόρους)